CELEX: 62022CN0133
Language: hu
Date: 2022-02-28 00:00:00
Title: C-133/22. sz. ügy: A Bundesgerichtshof (Németország) által 2022. február 28-án benyújtott előzetes döntéshozatal iránti kérelem – LACD GmbH kontra BB Sport GmbH & Co. KG

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/11
            
         
      A Bundesgerichtshof (Németország) által 2022. február 28-án benyújtott előzetes döntéshozatal iránti kérelem – LACD GmbH kontra BB Sport GmbH & Co. KG
      (C-133/22. sz. ügy)
      (2022/C 222/19)
      Az eljárás nyelve: német
      
         A kérdést előterjesztő bíróság
      
      Bundesgerichtshof
      
         Az alapeljárás felei
      
      
         felülvizsgálati kérelmet előterjesztő fél: LACD GmbH
      
         ellenérdekű fél: BB Sport GmbH & Co. KG
      
         Az előzetes döntéshozatalra előterjesztett kérdések
      
      
                  1)
               
               
                  Fennállhat-e a 2011/83/EU irányelv (1) 2. cikkének 14. pontja értelmében vett, a megfelelőséghez nem kapcsolódó bármely egyéb követelmény és az (EU) 2019/771 irányelv (2) 2. cikkének 12. pontja értelmében vett, a szerződésszerűséghez nem kapcsolódó bármely egyéb követelmény, ha a jótállásra kötelezett kötelezettsége a fogyasztó személyében rejlő körülményekhez, különösen az áruhoz való szubjektív viszonyulásához (a jelen esetben a fogyasztó belátására bízott, az áruval való elégedettséghez) kapcsolódik, anélkül, hogy e személyes körülményeknek összefüggésben kellene állniuk az áru jellemzőivel?
               
            
                  2)
               
               
                  Az első kérdésre adott igenlő válasz esetén:
                  Objektív körülmények alapján megállapíthatónak kell-e lennie a fogyasztó személyében rejlő körülményeken (a jelen esetben a megvásárolt áruval való elégedettségen) alapuló követelmények hiányának?
               
            
         (1)  A fogyasztók jogairól, a 93/13/EGK tanácsi irányelv és az 1999/44/EK európai parlamenti és tanácsi irányelv módosításáról, valamint a 85/577/EGK tanácsi irányelv és a 97/7/EK európai parlamenti és tanácsi irányelv hatályon kívül helyezéséről szóló, 2011. október 25-i 2011/83/EU európai parlamenti és tanácsi irányelv (HL 2011. L 304., 64. o.).
      
         (2)  Az áruk adásvételére irányuló szerződések egyes vonatkozásairól, az (EU) 2017/2394 rendelet és a 2009/22/EK irányelv módosításáról, valamint az 1999/44/EK irányelv hatályon kívül helyezéséről szóló, 2019. május 20-i (EU) 2019/771 európai parlamenti és tanácsi irányelv (HL 2019. L 136., 28. o.; helyesbítés: HL 2019. L 305., 83. o.).